Hôtel Hyatt Regency Paris Étoile
Hôtel Hyatt Regency Paris Étoile, varem hôtel Concorde La Fayette (1974–2013), on pilvelõhkuja, mis asub Prantsusmaal Pariisis 17. linnaosas Porte-Maillot' platsi lähedal. Selle omanik on Constellation Hotels Holdings. 137 meetri kõrguse hoonena on see üks kõrgemaid hotelle Prantsusmaal Lyoni Tour Part-Dieu järel (ja Pariisi linna kõrguselt neljas hoone Eiffeli torni, Tour Montparnasse'i ja Pariisi tribunali järel, kuid väiksem kui mõni lähedal asuvatest La Défense'i linnaosa hoonetest); katusel paiknev antenn võimaldab sellel jõuda isegi 190 meetri kõrgusele. Kolmekümne kaheksa korruselises hoones on 995 tuba ja sviiti. Palais des Congrès asub kõrvalmajas ja see on üks Pariisi konverentsikeskustest.